Lontoossa uusia pidätyksiä - Ulkomaat - Uutiset - MTV.fi
Lontoossa uusia pidätyksiä
Ulkomaat Julkaistu 01.08.2005 23:54 (Päivitetty 03.08.2005 08:34)
Britannian poliisi on tehnyt jälleen pidätyksiä Lontoon toissaviikkoisiin epäonnistuneisiin pommi-iskuihin liittyen.
Poliisi on pidättänyt kaksi miestä epäiltyinä yhteyksistä 21. heinäkuuta yritettyihin Lontoon metron pommi-iskuihin.
Miehet pidätettiin poliisin tehtyä ratsian kolmeen eri osoitteeseen Etelä-Lontoossa. Poliisin edustajien mukaan toinen miehistä pidätettiin ratsiassa Stockwellin kaupunginosassa ja toinen Claphamissa. Stockwellissa tehtiin myös toinen ratsia.
Tähän mennessä poliisi on tehnyt yhteensä 20 pidätystä heinäkuun 21. päivän iskuihin liittyen.
Iran aloitti ydinhankkeensa uudelleen USA: Ei edistystä neuvotteluissa Pohjois-Korean kanssa